ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ՈՐՈՇՈՒՄ

\_\_\_\_\_ \_\_\_\_\_\_\_\_\_\_\_\_\_ 2020 թվական թիվ \_\_\_\_\_-Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒՆԻՍԻ 15-Ի ԹԻՎ 686-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենս­գրքի 230-րդ հոդ­­վածի 1-ին մասի 7-րդ կետը՝ Հայաստանի Հանրապետության կառա­վա­րու­թյունը **որո­շում է.**

1. Հայաստանի Հանրապետության կառավարության 2017 թվականի հունիսի 15-ի «Անշարժ գույքի հարկից ազատվող պետական սեփականություն համարվող պատ­մա­մշա­­կությային նշանակության հարկման օբյեկտ համարվող շինությունների և կրոնական կազ­­մակերպություններին սեփականության իրավունքով պատկանող՝ մինչև 1991 թվա­կանը կառուցված Հայաստանի Հանրապետության օրենսդրությամբ սահմանված դասա­կարգ­մանը համապատասխան՝ կրոնական, պաշտամունքային շինությունների ցանկը սահ­­մա­նելու մասին» թիվ 686-Ա որոշման վերնագրում և երկրորդ պար­բե­րու­թյու­նում «շինու­թյուն­ների» բառը փոխա­րի­նել «անշարժ գույքի» բառերով:
2. Սույն որոշումն ուժի մեջ է մտնում 2021 թվականի հունվարի 1-ից։

**Հիմնավորում**

Հայաստանի Հանրապետության կառավարության 2017 թվականի հունիսի 15-ի թիվ 686-Ա որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակը ՀՀ Ազգային Ժողովի կողմից 2020 թվականի հունիսի 25-ին ըն­դուն­ված` Հայաստանի Հան­րա­պե­­­տու­թյան հարկային օրենսգրքում փոփոխություններ և լրացումներ կատարելու մասին» ՀՕ-332-Ն ՀՀ օրենքով ՀՀ հարկային օրենսգրքում կատարվող փոփոխություններով պայ­մա­նավորված ՀՀ կառավարության 2017 թվականի հունիսի 15-ի թիվ 686-Ա որոշման մեջ համա­պատասխան փոփոխությունների կատարումն է:
2. **Կարգավորման հարաբերությունների ներկա վիճակը և առկա խնդիրները.** ՀՀ հարկային օրենսգրքի 230-րդ հոդվածի 1-ին մասի 7-րդ կետի համաձայն՝ անշարժ գույքի հար­կից ազատվում են Հայաս­տանի Հան­րա­պետության օրենսդրությամբ սահմանված պետա­­կան սեփականություն համար­վող պատ­մամշակութային նշանակության հարկման օբյեկտ համարվող *շինություն­ները*` Կառա­վա­րու­թյան սահմանած ցանկին համա­պա­տաս­խան, ինչպես նաև կրոնական կազ­մակեր­պու­թյուններին սեփականության իրավունքով պատ­­կանող` մինչև 1991 թվականը կառուց­ված Հայաստանի Հանրապետության օրենս­դրու­թյամբ սահմանված դասակարգ­մանը համա­պատասխան` կրոնական, պաշտա­մուն­քային շինու­թյունները։

ՀՀ կառավարության 2017 թվականի հունիսի 15-ի թիվ 686-Ա որոշ­մամբ սահմանվել է անշարժ գույքի հարկից ազատվող պետական սեփականություն համարվող պատ­մա­մշա­կու­թա­յին նշանակության հարկման օբյեկտ համարվող *շինությունների* և կրոնական կազմա­կեր­­պություններին սեփականության իրավունքով պատկանող՝ մինչև 1991 թվականը կառուց­­ված Հայաստանի Հանրապետության օրենսդրությամբ սահմանված դասակարգ­մանը համապատասխան՝ կրոնական, պաշտամունքային *շինությունների* ցանկը:

ՀՀ Ազգային Ժողովի կողմից 2020 թվականի հունիսի 25-ին ըն­դուն­ված` Հայաստանի Հան­­րա­պե­­տու­թյան հարկային օրենսգրքում փոփոխություններ և լրացումներ կատարելու մասին» ՀՕ-332-Ն ՀՀ օրենքով 2021 թվականի հունվարի 1-ից փոփոխություն է կատարվելու նաև ՀՀ հարկային օրենսգրքի 230-րդ հոդ­վածի 1-ին մասի 7-րդ կետում և «շինությունները» բառը փոխարինվելու է «անշարժ գույքը» բառերով:

Խնդիրը կայանում է նրանում, որ ՀՀ կառավարության 2017 թվականի հունիսի 15-ի թիվ 686-Ա որոշ­մամբ սահմանված է շինությունների ցանկ, մինչդեռ՝ 2021 թվականի հուն­վարի 1-ից գույքահարկի և հողի հարկի փոխարեն ներ­դրվելու է անշարժ գույքի հարկը՝ հողի և դրա բարելավումների համար:

1. **Առկա խնդիրների առաջարկվող լուծումները.** Նախագծով առաջարկվում է սահ­­­մանել, որ ՀՀ կառավարության 2017 թվականի հունիսի 15-ի թիվ 686-Ա որոշ­մամբ խոսքը անշարժ գույքի հարկից ազատված անշարժ գույքի ցանկի մասին է:
2. **Կարգավորման առարկան.** Նախագծի կարգավորման առարկան ՀՀ կառավա­րու­թյան 2017 թվականի հունիսի 15-ի թիվ 686-Ա որոշման վերնագրում և երկրորդ պար­բե­րու­թյունում օգտագործված ձևակեր­պում­ներն են:
3. **Նախագծի մշակման գործընթացում ներգրավված ինստիտուտները և անձինք.** Նախա­գի­ծը մշակվել է ՀՀ ֆինանսների նախարարության կող­­մից:
4. **Իրավական ակտի ընդունման արդյունքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­­ման արդ­յուն­­քում ակնկալվում է ՀՀ կառավարության 2017 թվականի հունիսի 15-ի թիվ 686-Ա որոշմամբ սահմանված կար­գա­վո­րումները համապատասխանեցնել 2021 թվա­կանի հունվարի 1-ից ուժի մեջ մտնող օրենսդրա­կան կարգավորումներին:

**Տեղեկանք**

Հայաստանի Հանրապետության կառավարության 2017 թվականի հունիսի 15-ի թիվ 686-Ա որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

Հայաստանի Հանրապետության կառավարության 2017 թվականի հունիսի 15-ի թիվ 686-Ա որոշման մեջ փոփոխություններ կատարելու մասին» ՀՀ կառավարության որոշման նախագծի ընդուն­­ման առն­չությամբ այլ իրա­վա­կան ակ­տե­­րի ընդուն­­­ման անհ­րա­ժեշ­տու­թյուն չի առա­­ջա­նում:

**Եզրակացություն**

Հայաստանի Հանրապետության կառավարության 2017 թվականի հունիսի 15-ի թիվ 686-Ա որոշման մեջ փոփոխություններ կատարելու մասին» ՀՀ կառավարության որոշման նախագծի ընդունմամբ պետական եկամուտների նվազեցման կամ ծախսերի ավելացման մասին

Հայաստանի Հանրապետության կառավարության 2017 թվականի հունիսի 15-ի թիվ 686-Ա որոշման մեջ փոփոխություններ կատարելու մասին» ՀՀ կառավարության որոշման նախագծի ընդուն­­մամբ պե­տա­­կան եկա­­մուտ­ների նվա­զե­­ցում կամ ծախ­­­­սերի ավելա­ցում տեղի չի ունենա: